327 रोगियों का नेत्र परीक्षण, 47 लोगों का ऑपरेशन के लिए चयन
ग्रामपंचायत एवं विकास समिति की ओर से निशुल्क नेत्र शिविर की श्रृंखला का तृतीय शिविर रविवार को ग्राम पंचायत भवन में आयोजित किया गया। शिविर में मुरलीधर कृपा हॉस्पिटल मक्सी मध्यप्रदेश के डॉ सुशील एवं उनकी टीम ने डग एवं आसपास के ग्रामीण क्षेत्रों से आए 327 रोगियों का अत्याधुनिक मशीनों से नैत्र परीक्षण कर दवाइयां चश्मे प्रदान किए।
शिविर में 47 रोगियों का चयन कर ऑपरेशन के लिए मुरलीधर कृपा हॉस्पिटल मक्सी भेजा गया। जहां मरीजों का निशुल्क आॅपरेशन किया जाएगा। पूर्व अध्यक्ष राजेन्द्र जैन ने बताया कि जैन श्वेतांबर सोशल ग्रुप, ग्राम पंचायत विकास समिति द्वारा समय समय पर निशुल्क नेत्र चिकित्सा, नाक, कान, गला रोग शिविर, पाइल्स शिविर, हड्डी रोग शिविर, मल्टी स्पेशलिटीज शिविरों का आयोजन किया जाता है। जिनमें हजारों रोगी लाभांवित होते है। शिविर में विकास समिति अध्यक्ष राजेन्द्रसिंह परिहार, सुभाष सोनी, राधेश्याम प्रधान, धर्मचंद धींग, शरीफ कुरैशी,शंकर लाल राठौर, भास्कर बैरागी, पंकज वाशर मैन, सुनील व्यास,, सुरज गोयल, शुभम राठौर, सत्यनारायण सहित स्काउट के छात्रों ने सहयोग प्रदान किया।
शिविरमें 41 रोगियों का ऑपरेशन के लिए चयन
उन्हैल. श्रीनागेश्वर पार्श्वनाथ तीर्थ पेढी एवं आरडी गार्डी मेडिकल कॉलेज की ओर से रविवार को सर्व रोग निदान शिविर का आयोजन किया गया। जिसमें 450 रोगियों की जांच कर दवाइयां वितरित की गई। शिविर में 41 गंभीर रोगियों का चयन करके ऑपरेशन के लिए मेडिकल कॉलेज उज्जैन रैफर किया गया। शिविर का शुभारंभ तीर्थ पेढ़ी सचिव दीपचंद जैन एवं सह सचिव धर्मचंद जैन, आर.डी.गार्डी के मुख्य चिकित्सा अधिकारी डाॅ कपील ने किया। शिविर में हड्डी, मानसिक, दंत, नाक, कान, गला, शिशु, चर्म एवं गुप्तरोग, क्षय छाती, स्त्री रोग के करीब 28 विशेषज्ञ डाॅक्टरों की टीम ने मरीजों की जांच की।
उन्हैल. सर्व रोग निदान शिविर में उपस्थित ग्रामीणाें की भीड़।
डग. नेत्र शिविर में मरीजों की जांच करते चिकित्सक।
hin_Deva hin_Deva hin_Deva hin_Deva hin_Deva hin_Deva hin_Deva